Спадарыня Святлана замяняе сабой у Воршы цэлую структуру - прытулак для беспрытульных жывёлаў, якога тут няма і ніколі не было. Але праблема ёсць, і жанчына ня можа прайсці міма, калі бачыць на вуліцы беспрытульнае кацяня. Хворых - падлечвае, а ў выходныя ідзе на кірмаш і спрабуе ўладкаваць іх "у добрыя рукі". Пагаджаецца нават пастаяць на кірмашы з чужымі кацянятамі - толькі з умовай, што гаспадар прывязе іх зранку і забярэ ўвечары, калі ніхто ня возьме...